
	Nr.p.k.
	Projekta redakcija
	Iebildums / Priekšlikums
	Autors

	1.
	Anotācija (ex-ante)
3. Tiesību akta projekta ietekme uz valsts budžetu un pašvaldību budžetiem
	Iebildums
Ņemot vērā anotācijas 3.sadaļā norādīto, ka finansējuma saņēmējs (Valsts reģionālās attīstības aģentūra) apņemas par saviem līdzekļiem turpināt nodrošināt projekta vadību līdz projekta sadarbības partnera SIA “Rīgas Nacionālais zooloģiskais dārzs” iesākto darbību pabeigšanai, neprasot papildus valsts budžeta līdzekļus, lūdzam anotācijas 3.sadaļā norādīt prognozēto projekta vadības izmaksu apmēru projekta pabeigšanai pēc 2023. gada 31. decembra, kā arī norādīt, kādas Vides aizsardzības un reģionālās attīstības budžeta programmas/apakšprogrammas ietvaros tiks nodrošināta to segšana.
 
Piedāvātā redakcija
-
	Ilze Kote (FM)

	2.
	Noteikumu konsolidētā versija
32.1 Ja finansējuma saņēmējs projektā plānotās aktivitātes nevar pilnībā pabeigt un sasniegt projektā plānotos iznākuma rādītājus līdz 2023. gada 31. decembrim, finansējuma saņēmējs var pabeigt projektā plānotās aktivitātes un sasniegt plānotos iznākuma rādītājus par saviem līdzekļiem līdz 2024.gada 31. oktobrim. 
	Iebildums
Anotācijā norādīts, ka visi turpmākie izdevumi ekspozīciju izveidošanai un aprīkojuma iegādei tiks finansēti no projekta sadarbības partnera (SIA “Rīgas Nacionālais zooloģiskais dārzs”) pašu finansējuma, savukārt finansējuma saņēmējs (Valsts reģionālās attīstības aģentūra) apņemas par saviem līdzekļiem turpināt nodrošināt projekta vadības izmaksas. Vienlaikus noteikumu projektā tiek noteikts, ka finansējuma saņēmējs var pabeigt projektā plānotās aktivitātes un sasniegt plānotos iznākuma rādītājus par saviem līdzekļiem līdz 2024.gada 31. oktobrim, bet sadarbības partnera iesaiste ar finansējumu netiek atrunāta. Ņemot vērā anotācijā izklāstīto situāciju, ka projekta pabeigšanā ar saviem līdzekļiem iesaistīsies arī sadarbības partneris, lūdzam precizēt jaunos noteikumu 32.1 un 32.5 punktus, kuru redakcijas iekļautas noteikumu projekta 3. un 7.punktā.
Piedāvātā redakcija
-
	Ilze Kote (FM)

	3.
	Anotācija (ex-ante)
1.3. Pašreizējā situācija, problēmas un risinājumi
	Priekšlikums
Lūdzam precizēt informāciju anotācijā, ņemot vērā, ka projektam Nr.5.4.2.2/18/I/001  20.10.2023. ir apstiprināts noslēguma maksājuma pieprasījums, attiecīgi arī KPVIS līguma statuss norādīts "Pabeigts".
Piedāvātā redakcija
-
	Evita Bāliņa (FM)

	4.
	Anotācija (ex-ante)
1.3. Pašreizējā situācija, problēmas un risinājumi
	Priekšlikums
Lūdzam anotācijas 1.3. sadaļas apakšsadaļā "Problēmas un risinājumi" 2. rindkopā aizstāt vārdus "galvenajam finansējuma saņēmējam" ar vārdiem "finansējuma saņēmējam".
Savukārt anotācijas 1.3. sadaļas apakšsadaļā "Pašreizējā situācija" 7. rindkopā lūdzam aizstāt vārdus "ES fondu" ar vārdiem "ES struktūrfondu un Kohēzijas fonda", pēc nepieciešamības atrunājot saīsinājumu, kuru lietot arī turpmāk anotācijā.
Piedāvātā redakcija
-
	Sintija Gedvila (FM)

	5.
	Anotācija (ex-ante)
1.3. Pašreizējā situācija, problēmas un risinājumi
	Priekšlikums
Lūdzam anotācijas 1.3. sadaļas apakšsadaļas "Risinājuma apraksts" 2. rindkopā precizēt atsauci uz Ministru kabineta 2014. gada 16. decembra noteikumu Nr. 784 “Kārtība, kādā Eiropas Savienības struktūrfondu un Kohēzijas fonda vadībā iesaistītās institūcijas nodrošina plānošanas dokumentu sagatavošanu un šo fondu ieviešanu 2014.–2020.gada plānošanas periodā” punktu, ņemot vērā, ka minētajos noteikumos nav 51.5.apakšpunkta. 
Piedāvātā redakcija
-
	Sintija Gedvila (FM)

	6.
	MK sēdes protokollēmuma projekts
 Noteikumu projekts "Grozījumi Ministru kabineta 2016. gada 20. decembra noteikumos Nr. 859 "Darbības programmas "Izaugsme un nodarbinātība" 5.4.2. specifiskā atbalsta mērķa "Nodrošināt vides monitoringa un kontroles sistēmas attīstību un savlaicīgu vides risku novēršanu, kā arī sabiedrības līdzdalību vides pārvaldībā" 5.4.2.2. pasākuma "Vides monitoringa un kontroles sistēmas attīstība un sabiedrības līdzdalības vides pārvaldībā veicināšana" īstenošanas noteikumi""
	Priekšlikums
Lūdzam papildināt Ministru kabineta sēdes protokollēmuma projektu ar jaunu punktu, atļaujot Centrālajai finanšu un līgumu aģentūrai izmaksāt maksājumus pirms projekta pabeigšanas.
Piedāvātā redakcija
Atļaut Centrālajai finanšu un līgumu aģentūrai izmaksāt maksājumus pirms nefunkcionējošā projekta pabeigšanas par faktiski veiktajiem izdevumiem, kas finansējuma saņēmējam radušies līdz 2023. gada 31. decembrim.
	Regīna Vigula (CFLA)

	7.
	MK sēdes protokollēmuma projekts
3. Centrālajai un finanšu līgumu aģentūrai kā Eiropas Savienības struktūrfondu un Kohēzijas fonda sadarbības iestādei veikt grozījumus vienošanās par Kohēzijas fonda projektu īstenošanu, lai nodrošinātu projektu pabeigšanu pēc 2023. gada 31. decembra par finansējuma saņēmēju līdzekļiem, ja finansējuma saņēmēji iesniedz sadarbības iestādē vienošanās par projekta īstenošanu grozījumu projektu ne vēlāk kā līdz 2023. gada 31. decembrim. 
	Priekšlikums
Lūdzam papildināt Ministru kabineta sēdes protokollēmuma projekta 3. punkta pirms vārda "Centrālajai" ar vārdu "Atļaut", kā arī norādīt pareizu Centrālās finanšu un līgumu aģentūras nosaukumu.

Piedāvātā redakcija
-
	Sintija Gedvila (FM)

	8.
	Noteikumu konsolidētā versija
 Darbības programmas "Izaugsme un nodarbinātība" 5.4.2. specifiskā atbalsta mērķa "Nodrošināt vides monitoringa un kontroles sistēmas attīstību un savlaicīgu vides risku novēršanu, kā arī sabiedrības līdzdalību vides pārvaldībā" 5.4.2.2. pasākuma "Vides monitoringa un kontroles sistēmas attīstība un sabiedrības līdzdalības vides pārvaldībā veicināšana" īstenošanas noteikumi
	Priekšlikums
Lūdzam papildināt anotāciju ar informāciju/skaidrojumu, vai izvēlētais projekta pabeigšanas veids projektā Nr. 5.4.2.2/17/I/002 “Valsts vides monitoringa programmu un kontroles sistēmas attīstība un sabiedrības līdzdalības veicināšana, pilnveidojot nacionālas nozīmes vides informācijas un izglītības centru infrastruktūru”, kura ieviesējs ir valsts budžeta iestāde “Valsts reģionālās attīstības aģentūra”, neradīs papildu negatīvu ietekmi uz valsts budžetu pēc 2023. gada beigām. Ja tomēr ietekme konstatēta vai nākotnē tiktu konstatēta, lūdzam norādīt VARAM plānotās darbības. Lai gadījumā neatgrieztos pie atkārtotiem Ministru kabineta noteikumu grozījumiem, lūdzam jau šobrīd paredzēt posmošanas regulējumu grozījumu projektā. Lai neradītu papildu negatīvu ietekmi uz valsts budžetu, vienlaikus nodrošinot arī ātrāku izdevumu deklarēšanu ES fondu 2021.-2027.gada plānošanas periodā, sekmīgai projektu pabeigšanai prioritāri ir jāizmanto projektu posmošanas vai pārcelšanas iespējas finansēšanai no ES fondu 2021.-2027.gada plānošanas perioda atbilstoši Ministru kabineta 26.09.2023. lēmumam (prot. Nr.47 43. §. 4.1 punkts: “Lai mazinātu riskus Eiropas Savienības (turpmāk – ES) fondu 2014.–2020. gada plānošanas perioda projektu pabeigšanai vismaz 180 000 000 EUR apmērā, novērstu riskus ES fondu 2021.–2027. gada plānošanas perioda finansējuma zaudēšanai nepietiekama finanšu progresa dēļ un neradītu papildu negatīvu ietekmi uz valsts budžetu: nozaru ministrijām un Valsts kancelejai izvērtēt riskus savā pārziņā esošo ES fondu 2014.–2020. gada plānošanas perioda projektu pabeigšanai līdz 2023. gada beigām ar ES fondu līdzfinansējumu. Ja projektu pabeigšanai nepieciešams papildu finansējums, īpaši no valsts vai pašvaldību budžeta, prioritāri virzīt priekšlikumus 2014.–2020. gada plānošanas perioda ES fondu investīciju projektu izdevumus pilnībā vai daļēji finansēt ES fondu 2021.–2027. gada plānošanas perioda programmas ietvaros, tai skaitā nepieciešamības gadījumā līdz 2024. gada 15. janvārim rosinot piešķīruma pārdales, programmas grozījumus.”).
 
Piedāvātā redakcija
-
	Ints Pelnis (FM)

	9.
	Noteikumu konsolidētā versija
32.1 Ja finansējuma saņēmējs projektā plānotās aktivitātes nevar pilnībā pabeigt un sasniegt projektā plānotos iznākuma rādītājus līdz 2023. gada 31. decembrim, finansējuma saņēmējs var pabeigt projektā plānotās aktivitātes un sasniegt plānotos iznākuma rādītājus par saviem līdzekļiem līdz 2024.gada 31. oktobrim. 
	Priekšlikums
Pie 32.1 punkta rosinām papildināt redakciju par lēmumu pieņemšanu, ja radīsies citi projekti, kuriem nepieciešama projekta pabeigšana pēc 31.12.2023.
 
Piedāvātā redakcija
32.1 Ja finansējuma saņēmējs projektā plānotās aktivitātes nevar pilnībā pabeigt un sasniegt projektā plānotos iznākuma rādītājus līdz 2023. gada 31. decembrim, finansējuma saņēmējs var pabeigt projektā plānotās aktivitātes un sasniegt plānotos iznākuma rādītājus par saviem līdzekļiem līdz 2024.gada 31. oktobrim, ja sadarbības iestāde un atbildīgā iestāde sniedz pozitīvu atzinumu par projekta termiņa pagarināšanu.
 
	Ints Pelnis (FM)

	10.
	Noteikumu konsolidētā versija
32.1 Ja finansējuma saņēmējs projektā plānotās aktivitātes nevar pilnībā pabeigt un sasniegt projektā plānotos iznākuma rādītājus līdz 2023. gada 31. decembrim, finansējuma saņēmējs var pabeigt projektā plānotās aktivitātes un sasniegt plānotos iznākuma rādītājus par saviem līdzekļiem līdz 2024.gada 31. oktobrim. 
	Priekšlikums
Ierosinām papildinātajos MK noteikumu punktos 32.1; 32.2.2; 32.2.3 un 32.5 (MK noteikumu grozījumu projekta 3. ; 4. un 7.punkts) un anotācijā aizvietot vārdu "aktivitātes" ar "darbībām", lai nodrošinātu vienotu terminoloģiju visā MK noteikumu tekstā.
 
Piedāvātā redakcija
-
	Regīna Vigula (CFLA)

	11.
	Noteikumu konsolidētā versija
32.4 Sadarbības iestāde šo noteikumu 32.1 punktā minētajos gadījumos projektu ietvaros līdz 2023. gada 31. decembrim veiktajiem attiecināmajiem izdevumiem maksājumu veikšanā var noteikt attiecināmā Eiropas Savienības Kohēzijas fonda un valsts budžeta finansējuma apmēra proporciju 100 procenti, saglabājot projektā, saskaņā ar šo noteikumu 11. punktu, noteikto kopējo plānoto attiecināmā finansējuma apmēru.
	Priekšlikums
Aicinām svītrot 32.4 punktu, ņemot vērā, ka jau šobrīd no katra maksājumu pieprasījuma tiek maksāta Kohēzijas fonda likme atbilstoši projekta līgumam.
Piedāvātā redakcija
-
	Evita Bāliņa (FM)

	12.
	Noteikumu konsolidētā versija
32.5 Ja finansējuma saņēmējs par saviem līdzekļiem nepabeidz visas plānotās projekta aktivitātes un nesasniedz visus plānotos projekta iznākuma rādītājus līdz 2024. gada 31. oktobrim, finansējuma saņēmējs saskaņā ar vienošanās par projekta īstenošanu nosacījumiem atmaksā sadarbības iestādei visu projekta ietvaros saņemto finansējumu.
	Priekšlikums
Lūdzam papildināt 32.5 punktu ar vārdiem un skaitļiem "šo noteikumu 32.1 punktā minētajos gadījumos".
Piedāvātā redakcija
-
	Sintija Gedvila (FM)



